**Jude Victor William Bellingham** (\* 29. jún 2003, Stourbridge, Anglicko) je anglický profesionálny futbalista, ktorý hráva na poste stredopoliara v španielskom klube Real Madrid CF.

Klubová kariéra
---------------

### Birmingham City

Bellingham začínal s futbalom v meste kde sa narodil v tíme Stourbridge FC. V roku 2010 sa ako osemročný pripojil k akadémii Birminghamu City. V akadémii pôsobil osem rokov, zaujímavosťou je že za tím do 18 rokov hral Bellingham už vo veku 14 rokov.

Dňa 6. augusta 2019 debutoval za A-tím Birminghamu pri prehre 0:3 s Portsmouthom v prvom kole EFL Cupu, v čase debutu mal Bellingham 16 rokov a 38 dní, čím sa stal najmladším hráčom, ktorý debutoval za prvý tím Birminghamu City. 25. augusta debutoval v EFL Championship pri prehre 0:3 so Swansea City. O šesť dní neskôr strelil svoj prvý gól v tíme a rozhodol o víťazstve 2:1 nad Stoke City. Bellingham skóroval aj v ďalšom zápase a opäť zariadil víťazstvo svojho tímu tentokrát 1:0 nad Charlton Athletic. Vo svojej premiérovej sezóne medzi seniormi odohral 44 zápasov v ktorých strelil štyri góly.

### Borussia Dortmund

Bellingham bol spájaný najmä s Manchestrom Unted a Borussiou Dortmund. Nakoniec sa rozhodol pre nemecký klub aj vďaka tomu, že klub dával veľa priestoru mladým hráčom v prvom tíme, príkladom bol jeho krajan Jaden Sancho. Zmluvu podpísal 20. júla 2020. V tíme debutoval 14. septembra v prvom kole DFB-Pokal pri víťazstve 5:0 nad MSV Duisburg, v zápase strelil Bellingham druhý gól svojho tímu. O päť dní neskôr odohral svoj prvý ligový zápas pri víťazstve 3:0 nad Borussiou Mönchengladbach. Dňa 20. októbra debutoval v skupinovej fáze Ligy majstrov pri prehre 1:3 s rímskym klubom SS Lazio, Bellingham sa stal najmladším Angličanom, ktorý debutoval v skupine Ligy majstrov. 10. apríla 2021 strelil svoj prvý gól v Bundeslige pri víťazstve 3:2 nad VfB Stuttgart. O šesť dní neskôr strelil svoj prvý gól v Lige majstrov keď skóroval v domácej odvete štvrťfinále Ligy majstrov UEFA 2020/21 proti Manchestru City, jeho tím prehral 1:2 a po prehre 1:2 v prvom zápase Dortmund skončil v Lige majstrov vo štvrťfinále. V semifinále DFB-Pokal prispel k vysokej výhre 5:0 a postupu cez Holstein Kiel do finále nemeckého pohára. Vo finále zdolali RB Leipzig 4:1 a vyhrali DFB-Pokal. Pre Bellinghama to bola prvá veľká trofej v kariére.

Dňa 4. decembra 2021 zaznamenal dve asistencie pri prehre 2:3 v derby proti Bayernu Mníchov. V sezóne 2021/22 odohral 44 zápasov vo všetkých súťažiach a strelil šesť gólov.

Dňa 22. októbra 2022 prispel dvoma gólmi k výhre 5:0 nad VfB Stuttgart. V sezóne 2022/23 Dortmund bojoval do posledných kôl o prvý bundesligový titul od roku 2013. V poslednom kole BVB iba remizoval s Mainz 05 2:2 zatiaľ čo Bayern Mníchov zvíťazil nad 1. FC Köln 2:1. Dortmund musel na spečatenie titulu v poslednom kole zvíťaziť. Po skončení sezóny Borussia Dortmund oznámila že Bellingham po sezóne opustí klub.

### Real Madrid

Dňa 14. júna 2023 Real Madrid oznámil podpísanie šesťročnej zmluvy s Bellinghamom. Cena prevodu bola 103 miliónov eur pričom sa poplatok môže navýšiť až na 133,9 miliónov eur kvôli bonusom. Dňa 12. augusta Bellingham debutoval v drese Real Madrid proti Athletic Bilbao a pri svojom debute skóroval a prispel k víťazstvu 2:0. V ďalšom zápase 19. augusta proti UD Almeria strelil dva góly a zaznamenal asistenciu pri víťazstve 3:1.

Reprezentačná kariéra
---------------------

Bellingham reprezentoval Anglicko v rôznych mládežníckych kategóriach.

V novembri 2020 bol prvýkrát pozvaný do národného tímu Anglicka po tom čo sa ospravedlnili kvôli zraneniu James Ward-Prowse a Trent Alexander-Arnold. Debutoval 12. novembra pri víťazstve 3:0 nad Írskom v prípravnom zápase. Vo veku 17 rokov a 136 dní sa stal tretím najmladším hráčom v drese *Albionu*. Dostal sa za dvojicou Theo Walcott a Wayne Rooney.

Bellignham bol zaradený do konečnej nominácie na preložené EURO 2020. Na turnaji nastúpil do troch zápasov ako náhradník. Anglicko na turnaji postúpilo do finále kde ale prehralo s Talianskom po penaltovom rozstrele.

Bellingham bol zaradený do konečnej nominácie na Majstrovstvá sveta vo futbale 2022. V prvom zápase pri víťazstve 6:2 nad Iránom strelil Bellingham svoj prvý gól v reprezentácii. Anglicko na turnaji skončilo vo štvrťfinále.

Štatistiky
----------

### Klubové

*K 21. augustu 2023*

Zápasy a strelené góly za kluby, v sezónach a súťažiach| Klub | Sezóna | Liga | Národný pohár | Ligový pohár | Európske súťaže | Ostatné | Celkom |
| --- | --- | --- | --- | --- | --- | --- | --- |
| Divízia | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly |
| Birmingham City | 2019/20 | Championship | 41 | 4 | 2 | 0 | 1 | 0 | ― | ― | 44 | 4 |
| Borussia Dortmund | 2020/21 | Bundesliga | 29 | 1 | 6 | 2 | ― | 10**1** | 1 | 1**3** | 0 | 46 | 4 |
| 2021/22 | 32 | 3 | 3 | 0 | ― | 8**1 2** | 3 | 1**3** | 0 | 44 | 6 |
| 2022/23 | 31 | 8 | 4 | 2 | ― | 7**1** | 4 | ― | 42 | 14 |
| Celkom | 92 | 12 | 13 | 4 | ― | 25 | 8 | 2 | 0 | 132 | 24 |
| Real Madrid | 2023/24 | La Liga | 2 | 3 | 0 | 0 | 0 | 0 | 0 | 0 | 0 | 0 | 53 | 5 |
| Celkovo | 135 | 19 | 15 | 4 | 1 | 0 | 25 | 8 | 2 | 0 | 178 | 31 |

Poznámky
**1** Liga majstrov UEFA
**2** Európska liga UEFA
**3** DFL-Supercup
### Medzinárodné

*K 21. augustu 2023*

Zápasy a góly za národný tím| Národný tím | Rok | Zápasy | Góly |
| --- | --- | --- | --- |
| Anglicko | 2020 | 1 | 0 |
| 2021 | 9 | 0 |
| 2022 | 12 | 1 |
| 2023 | 2 | 0 |
| Celkovo | 28 | 1 |

Úspechy
-------

### Klubové

**Borussia Dortmund**

* DFB-Pokal: 2020/21

### Individuálne

Kopa Trophy: 2023

Referencie
----------

1. ↑  FISHER, Ben. Why Jude Bellingham is already on the radar of football's powerhouses. *The Guardian*, 2020-02-20. Dostupné online [cit. 2023-08-21]. ISSN 0261-3077. (po anglicky)
2. ↑   *Bellingham creates Blues history* [online]. Birmingham City Football Club, [cit. 2023-08-21]. Dostupné online. (po anglicky)
3. ↑   *Jude Bellingham signs for Borussia Dortmund from Birmingham* [online]. Sky Sports, [cit. 2023-08-21]. Dostupné online. (po anglicky)
4. ↑   Bellingham sets Champions League record. *BBC Sport*. Dostupné online [cit. 2023-08-21]. (po anglicky)
5. ↑   *Borussia Dortmund 1-2 Man City (Agg: 2-4): Pep Guardiola reaches first Champions League semi-final with City* [online]. Sky Sports, [cit. 2023-08-21]. Dostupné online. (po anglicky)
6. ↑   *Bellingham is a new Real Madrid player | Real Madrid CF* [online]. Real Madrid C.F. - Web Oficial, [cit. 2023-08-21]. Dostupné online. (po anglicky)
7. ↑   *Real Madrid sign Bellingham for 103 million euros* [online]. MARCA, 2023-06-07, [cit. 2023-08-21]. Dostupné online. (po anglicky)
8. ↑   *VIDEO Real Madrid musel otáčať zápas, Bellingham hviezdil* [online]. Šport.sk, 2023-08-19, [cit. 2023-08-21]. Dostupné online.

Externé odkazy
--------------

* Jude Bellingham na transfermarkt.com

Zdroj
-----

*Tento článok je čiastočný alebo úplný preklad článku Jude Bellingham na anglickej Wikipédii.*

Autoritné údaje: * GND: 1275258301
* VIAF: 8529167202617967930002